Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Jätkan endiselt teemal "Jumala tõeline loomus".
Tegu on võimsa looga, sest selles peitub evangeeliumi sõnum
Jagan teiega uues lepingus peituvast armust,
kontrastiks vanas lepingus peituva viha- ja karistusega.
Sel oli oma põhjus, miks Jumal andis käsuseaduse
ja miks Ta oli karm ning karistav inimeste suhtes.
Uues Testamendis aga on meil kõrgem ilmutus,
mis ületab Vana Testamendi käsuseaduse.
Kuna aga käsuseadust on valesti tõlgendatud ja esitletud,
on see ka takistanud paljudel inimestel
saamast täiel määral osa oma pääste täiusest.
Nad ei naudi oma päästet selliselt nagu peaks,
sest nad on väga patuteadlikud.
Olen rääkinud neis saadetes ikka väga võimsatest asjadest,
mistõttu kui teil on sellest midagi vahele jäänud,
siis tellige endale see materjal.
Rääkisin eelmises saates 1 Korintlastele 15:56 põhjal,
kus on öeldud, et "patu vägi on Seadus".
Väga radikaalne väide, millest rääkisin kohe pikalt.
2 Korintlastele 3:7 ütleb, et käsuseadus oli "surmateenistus"
ja salm 9, et käsuseadus oli "hukkamõistuteenistus".
Roomlastele 3:19 ütleb, et käsuseadus sulges me suu
ehk võttis teisisõnu me vabandused ja eneseõigustuse
ning tegi meid süüdlaseks Jumala ees,
tuues meile seeläbi ka patutundmise (salm 20).
Kuus asja ainuüksi siin,
mis pole üldse positiivsed asjad, mille all elada.
Ometi on tänapäeva kogudus
võtnud omaks Vana Testamendi käsuseaduse
ja sidunud me tänapäeva usuga.
See on ka põhjus, miks nii paljud elavad hukkamõistu täis elu,
nautimata oma päästega kaasaskäivaid hüvesid.
Rääkisin möödunud kord Roomlaste 3:20 põhjal,
et käsuseadus keskendub vaid patule,
ütlemata sulle midagi positiivset, julgustavat või head.
See näitab sulle vaid seda, mida oled valesti teinud.
Isegi, kui teeksid kõike 99,9% õigesti -
see näitaks sulle ikka seda 0,1%, mida oled valesti teinud,
tekitades sinus süü- ja hukkamõistu tunnet Jumala ees.
Roomlastele 3:21:
"Nüüd aga on ilma Seaduseta saanud avalikuks Jumala õigus,
millest tunnistavad Moosese Seadus ja Prohvetid."
See on võimas salm.
Jumala õigus on saanud avalikuks ilma Seaduseta.
See on ka ainus viis, kuidas olla eales õige Jumala ees -
ilma käsuseaduseta.
Kui oled elanud pettuse järgi,
et pead tegema seda ja toda, et olla õige Jumala ees,
siis sa ei saa kunagi õigeks.
Osad teist aga arvavad nii.
Sa arvad, et kui oled nö "püha ja auline",
siis Jumal on sinuga rahul, vastab su palvetele
ja sind saadab hea käekäik.
Et kogu su elu muutuks, kui vaid teeksid kõiki neid asju;
kui vaid lõpetaksid kõigi valede asjade tegemise
ja teeksid kõike õigesti.
Paljud teist mõtlevad nii,
kuid te ei saa kunagi õigeks sellise suhtumise kaudu,
sest te ei suuda kunagi kõike täiuslikult teha.
Käsuseadus keskendub vaid te patule ja kõigele, mida olete valesti teinud,
mistõttu oma tegude kaudu ei saa te kunagi õigeks Jumala ees.
Külastasin hiljuti Ugandat.
Sealne kultuuriruum erineb veidi meie omast,
aga neil on seal tõeline ärkamine,
sest pea iga ugandalane igatseb innukalt Jumala järele.
Tänaval kõndides näed iga mööduva takso peal kirju:
"Kiitus Issandale!", "Halleluuja!", "Jeesus on Issand!" jne.
Uganda pealinnas Kampalas on palju kristlasi.
Kuigi neid on ka linnast väljaspool.
Samas aga on nad religioossed.
Ma isegi ei tea, kuidas seda ilma kedagi solvamata öelda,
aga nad on väga innukad käsuseaduse järgijad.
Nad usuvad, et pead olema püha ja tegema erinevaid asju.
Nii elab keskmine ugandalane suure süü- ja hukkamõistu tunde all.
Jah, innukad Jumala suhtes,
aga mitte tunnetuse kohaselt (Rm 10:2).
"Sest nad ei mõista Jumala õigust
ning püüdes kehtestada oma õigust, ei ole alistunud Jumala õigusele."
Roomlastele 10:3
Üldistan küll praegu,
aga see kirjeldab siiski Uganda üldist olukorda.
Paljud neist on innukad Jumala suhtes ja igatsevad Ta järele,
aga see kõik on oma tegude põhine.
Jah, neil on innukust viisil,
mida ma Ameerikas või teistes paikades ei näe.
Nad igatsevad nii väga olla õiged Jumala ees,
aga elades samas käsuseaduse all, ei saa nad sellest kunagi osa.
Seetõttu elavad nad ka tohutu süü ja hukkamõistu all.
Kuulsin Kampalas olles
me piiblikooli õpilasi tunnistamas üksteise järel
sellest pingest, mida nad kogesid.
Jah, innukad Jumala suhtes,
aga samas pinges, et nad ei tee piisavalt.
Kui nad aga leidsid õiguse lahus käsuseadusest
nagu Roomlastele 3:21 ütleb:
"Nüüd aga on ilma Seaduseta saanud avalikuks Jumala õigus"
Nad leidsid oma õigsuse usu, mitte käsuseaduse kaudu
ja see muutis nende elu.
Nad kogevad rõõmu ja rahu ning näevad imesid sündimas.
Oleme näinud seal isegi surnuid ärkamas ellu.
Nad saavad osa suhtest Jumalaga,
mis on nii palju enamat kui mida nad varem kogesid.
See oli tohutu kontrast, mida Ugandas nägin.
Sama aga kehtib ka USA's, Kanadas, Indias, Aafrikas - kus iganes
Kui püüad oma tegude kaudu saada õigeks Jumala ees,
siis see on vale mõtteviis ja see ei õnnestu sul kunagi.
Sest käsuseadus toob esile kõige väiksemagi eksimuse.
Nii ei saa sa kunagi olema täiuslik, enne, kui üks päev taevasse jõuad.
Meil jääb alati millestki puudu.
Ja isegi, kui suudaksid kuidagimoodi lõpetada kõigi valede asjade tegemise
ei teeks sa ka kõiki õigeid asju kunagi täiuslikult.
Alati on võimalus armastada oma kaasat rohkem,
palvetada rohkem,
olla rohkem innukam ja tundlikum Jumala suhtes.
Seni, kuni elad käsuseaduse all, toob see alati su patud esile
ja sa ei saavuta kunagi õige olemist.
Õige olemine Jumala ees peaks aga olema iga kristlase igatsus.
Mul pole täna aega sellest rääkida,
aga sa tegelikult oled juba mõistetud õigeks Jumala ees.
Sind on loodud elama õiguses (Efeslastele 4:24).
Meid on loodud Jumala õiguseks (2 Korintlastele 5:21).
Läbi oma usu Jeesusesse on sind juba õigeks tehtud.
Õigsus pole miski, mille poole sa püüdled,
vaid miski, mis on sulle pääste kaudu antud
ja mille vilju sa nüüd lõikad.
Su arusaamine avardub, et oled mõistetud õigeks Jumala poolt.
Kuid tegu on anniga, mida vastu võtta, mitte palgaga, mida välja teenida.
See on ikka võimas!
Roomlastele 3:21:
"Nüüd aga on ilma Seaduseta saanud avalikuks Jumala õigus,
millest tunnistavad Moosese Seadus ja Prohvetid"
Ehk teisisõnu,
käsuseadus kuulutas ette omaenda lõppu.
See kuulutas parema aja tulekust.
Jeremija 31:31-32.
Jumal räägib seal uue lepingu sõlmimisest.
Mitte vanast, mida inimesed ei suutnud oma tegudega täita.
Jumal ütleb Heebrea 8:12:
"Sest ma olen armuline nende ülekohtuste tegude vastu
ja ei tuleta enam meelde nende patte.”
See kõik sai ette kuulutatud Jeremija 31:31-34.
Nii et Vana Testamendi käsuseadus tunnistas ise,
et õigus Jumala ees omaenda tegudest pole võimalik.
Roomlastele 3:22: "See Jumala õigus,
mis tuleb Jeesusesse Kristusesse uskumise kaudu kõigile, kes usuvad.
Siin ei ole erinevust"
Uus leping ei rääkinud õigusest, mis tugineb omaenda tegudele,
vaid Jumala õigusest.
Kui sa nüüd ütled: "Aga mina usun, et peab ikka püha olema.
Sest kui mitte ja kui sa ei palveta, paastu ega tee seda kõike,
siis Jumal ka ei õnnista ega kasuta sind."
Selliselt mõeldes tugined jälle omaenda õigsusele,
mis jääb täiega alla Jumala õigsusele.
Rooma 3:22 aga räägib õige olemine Jumala ees
ilma käsuseaduseta ja oma õiguseta.
Roomlastele 3:22: "See Jumala õigus,
mis tuleb Jeesusesse Kristusesse uskumise kaudu kõigile, kes usuvad.
Siin ei ole erinevust,
sest kõik on pattu teinud ja ilma jäänud Jumala kirkusest."
Seda viimast salmi kasutatakse sageli konteksti väliselt,
kuulutades, et me kõik oleme pattu teinud.
Jah, see pole vale öelda,
et kõik on pattu teinud ja jäänud ilma Jumala aust.
Samas aga oli see kui hüppelauaks järgmisele salmile.
Asja mõte pole selles, et kõik on pattu teinud,
vaid selles, et nõnda nagu kõik on pattu teinud,
nõnda on ka kõik õigeksmõistetud.
Roomlastele 3:24:
"Ning mõistetakse õigeks tema armust
päris muidu, lunastuse kaudu, mis on Kristuses Jeesuses."
Ehk kõik inimesed - head-halvad, pühad-mittepühad,
nad kõik on teinud pattu ja jäänud ilma Jumala aust.
Samas aga on nad ka kõik mõistetud õigeks
läbi Jeesuse Kristuse ja Tema armu.
See ei tähenda, et kõik oleksid uuestisündinud ja õiged Jumala ees,
kuna Roomlastele 5:2 ütleb,
et meil on ligipääs sellele armule läbi usu.
Sa pead saama ligipääsu Jumala armule,
tehes seda läbi usu sellesse, mida Jeesus on teinud.
Kuid Jeesus on maksnud kogu maailma pattude eest.
1 Johannese 2:2:
"Ning tema on lepitusohver meie pattude eest,
kuid mitte üksnes meie, vaid ka terve maailma pattude eest."
Jeesus on maksnud kogu maailma pattude eest,
mitte vaid nende eest, kes Ta mingi hetk vastu võtavad.
Jeesus maksis ka Hitleri pattude eest.
Ta on maksnud iga inimese pattude eest.
Kõigi pattude eest on makstud,
aga see ei tähenda, et kõik on andeks saanud,
sest sa pead omama ligipääsu sellele armule läbi usu.
Kuid Rooma kirjas öeldakse,
et nõna nagu kõik on pattu teinud, nõnda on ka kõik õigeks mõistetud
läbi armu ja lunastuse, mis on Jeesuses Kristuses.
Sa saad sellele ligipääsu läbi usu.
Salm 25: "Kelle Jumal on seadnud tema veres lepitusohvriks usu kaudu,
et näidata üles oma õigust sellega, et ta kustutas varem tehtud patud."
See siin on väga oluline klausel.
Jumal annab sulle oma õiguse, mitte sinu õiguse.
Pääste ei taandu sulle kui pühale inimesele,
kes teeb kõike õigesti,
vaid see tähendab võtta vastu Jumala õigsus, mis on sulle määratud.
On see alles võimas!
Salm 26: "Oma jumalikus sallivuses,
et näidata üles oma õigust praegusel ajal,
et tema ise on õige
ja teeb õigeks igaühe, kes usub Jeesusesse.
Kus on nüüd kiitlemine? See on välistatud.
Millise seaduse läbi? Kas tegude seaduse läbi?
Ei, vaid usu seaduse läbi."
Kui sa mõistad evangeeliumi tõelist olemust
ja Jumala armu.
Kui sa mõistad, et see ei taandu käsuseadusele
ja Tema armu välja teenimisele omaenda tegude kaudu,
siis see teeb sind alandlikuks
ja sa ei suudakski muudmoodi mõelda.
Ennast ülendavad ja enda tegudest kiitlevad inimesed
elavad käsuseaduse mõtteviisi all ja võrdlevad end teistega.
Ja kuna nad teevad rohkem ja paremini kui kõik teised,
siis see viib ülbuse- ja uhkuseni.
Pead mõistma, et su enda õigsus on kui määrdunud riie (Jesaja 64:5)
ja sa pole parem, kui teised,
vaid sa oled samamoodi jäänud ilma Jumala aust (Rm 3:23).
Kui seda mõistad ja usaldad end Jumala armu hoolde,
mõistad ka, et kõik hea, mis sul on, on saadud Jumala käest.
See on Tema õigsus, mis on sulle üle kantud.
See kõik kõrvaldab uhkuse ja ülbuse ning muudab inimese alandlikuks.
On need alles võimsad väited.
Samas selgitab see hästi,
miks enamikel inimestel puudub alandlikkus,
sest nad tuginevad elus omaenda tegudele ja saavutustele.
Roomlastele 3:28: "Me ju arvame,
et inimene mõistetakse õigeks usu läbi, Seaduse tegudest sõltumata.
See salm oli salm, mis plahvatas Martin Lutheri sees,
tuues kaasa protestantliku reformatsiooni.
Kõik hea, mida me täna religiooni juures näeme...
Taaskord, ma ei ole kuidagi religiooni pooldaja,
sest religioon kätkeb endas inimese mõtteid Jumalast.
Tõeline kristlus aga pole religioon ega meie arusaamad.
See pole meie püüdlus jõuda Jumalani,
vaid Jumal, kes sirutub meieni.
Nii teen ma väga selge vahe sisse kristluse ja religiooni vahele.
Kõik hea aga, mis üldse religiooni juures täna on,
on tänu sellele, et Martin Luther tõi esile Jumala armu,
mis omakorda põhjustas reformatsiooni
ja mis omakorda on toonud kaasa rohkelt ärkamisi läbi ajaloo.
Nii et, mis iganes head on religioonis olemas,
on tänu sellele ilmutusele, mis lahvatas M. Lutheri südames.
Võin lubada, et kui ka te saate selle ilmutuse,
teeb see seda sama teiega.
See muudab te elu, kui mõistate,
et "inimene mõistetakse õigeks usu läbi, Seaduse tegudest sõltumata"
Tavalise religioosse inimese jaoks on see solvav kuulda,
et sind mõistetakse õigeks.
"Õigeksmõistmine" on taaskord religioosne sõna,
millest võiks pikalt rääkida.
Aga see tähendab olla mõistetud vabaks
oma pattude süüst ja karistusest.
Sellest võiks pikalt rääkida,
aga mu lihtsaim definitsioon sellele on see,
et "õigeksmõistmine" tähendab otsekui ma poleks kunagi patustanud.
Õigeksmõistmine on otsekui sa poleks kunagi pattu teinud;
otsekui oleksid täiuslik ja su elus poleks midagi valesti.
See on see, mis õigeksmõistmine on.
Roomlastele 3:28 annab mõista,
et inimene mõistetakse õigeks, otsekui ta poleks kunagi pattu teinud,
kuid seda mitte seetõttu, et ta järgib käsuseadust,
vaid usu läbi sellesse, mida Jeesus on teinud.
Sa ei saavutaks kunagi seda tunnet, otsekui sa poleks pattu teinud,
kui elaksid käsuseaduse all.
Käsuseadus tugevdab pattu, tapab ja mõistab su hukka;
see sulgeb su suu ja mõistab sind süüdi.
Käsuseadus muudab su teadlikuks su patust.
Käsuseadus ei tekita sinus kunagi õigeksmõistetu tunnet,
vaid toob kaasa hoopis süü ja hukkamõistu.
Ainus viis, kuidas saada lahti
oma patuga seotud süüst ja karistusest,
on mõista Jumala armu, mis kaasneb uue lepinguga.
Mitte keskenduda käsuseadusele,
mis toob kaasa süü, hukkamõistu ja surma.
Need on ikka väga võimsad klauslid,
millest võiks igavesti rääkida.
Vaatame Roomlastele 7:5:
"Sest kui me olime alles lihalikud,
siis haarasid meie liikmeid Seaduse kaudu tekkivad patukired,
et kanda vilja surmale."
Ehk siis käsuseadus andis kui hoogu patu tegemisele.
See andis võime teha pattu
ja kasvatas pattu me elus nagu järgnevad salmid ütlevad.
See tõi esile surmavilja.
Käsuseadus toob esile surma.
See ei too mitte elu, vaid surma.
Seda on oluline mõista.
Nii paljud kristlased elavad surmas.
Kui ma räägin surmast, siis mitte ainult füüsilisest.
Teadsid sa, et depressioon on ka üks surma vorme.
See on aeglane surm.
Haigus on üks surma vorme.
Väärtusetusetunne, süü, hukkamõist, viha, kibestumine, andestamatus -
kõik, mis on tekkinud patu tulemusena,
on surm.
Roomlastele 6:23 ütleb, et patu palk on surm.
Kõik, mis on inimkonda tabanud - haigused, vaesus, sõjad jne.,
need kõik on erinevad vormid surmast.
Jah, on olemas nii füüsiline kui vaimne surm,
aga kõik need muud lood on ka erinevad variandid surmast.
Roomlastele 7:5 räägib vilja kandmisest surmale.
Küsimus pole vaid füüsilises surmas,
aga ka haigustes, hädades, vaesuses,
üksinduses, kibestumises, andestamatuses, süüs, häbitundes jne
Käsuseadus põhjustab seda kõike.
Kui sa oled kristlane ja oled teinud Jeesusest oma Issanda;
kui oled enam kui kindel, et läheksid surres Jumala juurde
ja samas elad depressioonis, üksilduses,
hirmu, süü ja hukkamõistu all,
vaesuses, haiguses jne.,
siis seda põhjusel, et see on käsuseaduse vili.
Osad teist ütlevad nüüd, et see pole nii.
Kui ma tuleks su koju ja näeksin seal tomateid kasvamas,
siis ma pole pidanud nägema, mida kord külvasid,
et näha, mida oled külvanud.
Mis iganes su aias kasvab on su enda külvatud.
Sama kehtib ka vaimses sfääris.
Kes iganes kogeb neid erinevaid surma vorme,
aga väidab samas,
et ta ei ela käsuseaduse all ega tee neid asju,
siis ometi - kandes kõike seda vilja, mida käsuseadus esile toob,
petad vaid iseennast.
Taaskord, see on vahel varjatud.
See, et sa ei too loomaohvreid, ei kanna pearätti või mingit rüüd
ega tähista kindlaid pühasid, kuna sa pole päris juut,
siis see ei tähenda veel, et sa ei ela käsuseaduse all.
Uue Testamendi kogudusel
on samasugune käsumeelsuse mentaliteet,
kuid seda erinevate asjade suhtes.
Olen seda varemgi maininud,
aga see on kui mööda teed sihtkoha suunas minek.
Oled endiselt samal teel sama sihtkoha suunas,
aga vahetad lihtsalt autosid.
Loomaohvrite toomise asemel arvad,
et pead mingi kindla arvu kordi kirikus käima, paastuma, palvetama
ja tegema veel erinevaid asju.
Sama tee ja sihtpunkt, lihtsalt erinev sõiduvahend.
Üks viise, kuidas teada, milline vili su elus valitseb,
on vaadata, kas su elus on surma vilja?
Haigust, vaesust, masendust, üksindust, ebakindlust jne. jne.?
Kõik need asjad on käsuseaduse vili.
See on üks hämmastav asi.
Roomlastele 7:6: "Aga nüüd, et me oleme surnud,
siis oleme saanud lahti Seaduse alt, millega meid kammitseti,
nii et me teenime Jumalat uuel teel Vaimu all
ja mitte vanal teel kirjatähe all."
Millist osa sellest te ei mõista,
et me oleme vabastatud käsuseaduse alt?
Miks see nii raske on?
Sest religioon on võtnud käsuseaduse omaks
ja seganud selle ära Uue Testamendi armuga,
mis poleks kunagi tohtinud juhtuda.
See aga on nii levinud ja sellest räägitakse nii palju,
et inimeste endi õpetused ja traditsioonid
muudavad Jumala Sõna kehtetuks. (Markuse 7:13)
Küsimus pole Jumala Sõnas,
sest see ütleb, et meid on vabastatud käsuseadusest.
Meid on vabastatud sellest, mis toob esile surmavilja.
Meid on vabastatud sellest.
Vabastatud sellest, mis tugevdab pattu. (1 Kor. 15:56)
Vabastatud surmateenistusest. (2 Kor. 3:7)
Vabastatud hukkamõistust. (2 Kor. 3:9)
Vabastatud sellest, mis sulgeb me suu ja põhjustab süütunnet (Rm 3:19)
Vabastatud patutunnetusest (Roomlastele 3:20)
Vabastatud käsuseadusest.
Ja ometi elab keskmine kristlane käsuseaduse all,
sest ta ei tea, milleks Jumal käsuseaduse andis
ja ta on seda valesti tõlgendanud ning rakendanud.
See on jätnud talle Jumalast vale mulje.
Ta arvab, et Jumal nõuab täiuslikkust,
samas kui Jumal nõudis täiuslikkust vaid ühelt isikult
ja selleks oli Jeesus.
Andrew Wommacki teenistus ja Charise piiblikool
pakuvad abikaasadele keskkonda,
kus avastada uusi tasandeid oma suhtes Jumalaga.
Mu elu ja suhe Jumalaga muutusid drastiliselt.
Nägin, et kristluses on enamat, kui see, mida kogesin.
Sa lihtsalt ammutad seda õpetust endasse,
mis hakkab muutma su elu nagu Andrew sellest räägibki.
Tahan elada võidukat elu.
Kursuse lõppedes polnud Jumal enam lukus mu jaoks.
Suurim muutus, mida näen, on vabadus armastada Jumalat
ja teada, et olen armastatud.
Jumala Sõna muutub Charise piiblikoolis elavaks,
suhe Jumalaga saab kõrgeima koha
ja elud muutuvad igaveseks.
Andrew Wommacki teenistus ja Charise piiblikool
muudavad elusid ja maailma.
Hetkel kõlav reklaam puudutab juba toimunud ARMI konverentsi.
Konverentsil jagati kõiki vahendeid ja materjale,
mille Jumal on andnud Andrew Wommacki teenistusele
kõigile kohale tulnud jumalasulastele üle maailma.
Konverentsil kõneles ka Keith Moore
ja tegu oli väga põneva ajaga.
Täpsem ja värske info kõige kohta ektraanil nähtava kodulehe kaudu:
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Kogu õpetust on audio-variandis võimalik
ka me kodulehelt tasuta alla laadida.
Külastage meie kodulehte www.awme.net
ja avage kastike "What's On TV", et saada rohkem infot tellimise kohta.
Tänase loengu pealkiri on "Jumala tõeline loomus" 4. osa,
mis on tellitav me kodulehelt.
Kui teil aga pole võimalik seda endale lubada,
saadetakse see teile tänu partnerite toetusele tasuta.
Ühtlasi pakume teile raamatut "Ära piira Jumalat!"
Leiate me kodulehelt teisigi materjale ja asju, mida tasuta alla laadida.
Ekraanil on kõik kontaktandmed, mille kaudu võtta ühendust.
Ühtlasi tahame teavitada teid Andrew eesootavatest koosolekutest,
mille kohta leiate täpsemat infot www.awme.net
Täpsem info kõige kohta on leitav www.awme.net
Charise piiblikool muudab elusid
Tulin siia paljude religioossete vaadetega.
Olin kaua aega olnud kristlane, aga ei mõistnud siiski paljusid asju.
Siin sain sellest kõigest vabaks,
hakates tõeliselt mõistma Jumala Sõna.
See oli hämmastav.
Charise piiblikoolil on erinevaid tütarkoole,
mis ootavad teid.
Rohkem infot ekraanil nähtavalt aadressilt:
Tõlge: Anne-Ly Raukas
Andrew Wommack'i Teenistus